Ուկրաինայի բնության պահպանության միություն

Ուկրաինայի բնության պահպանության միություն (УкрТОП - ուկրաիներեն՝ Українське товариство охорони природи), հասարակական բնապահպանական կազմակերպություն Ուկրաինայում, որի ճնշման տակ 1967 թվականին Ուկրաինայի ԽՍՀ կառավարությունը ստեղծեց Բնապահպանության պետական կոմիտե՝ որպես իշխանության կենտրոնական մարմին։ Դա տեղի է ունեցել երեք տարի շուտ, քան ստեղծվել է Միացյալ Նահանգների շրջակա միջավայրի պահպանության գործակալությունը (անգլ.՝ EPA) և ԽՍՀՄ բնապահպանության պետական կոմիտեի և ՌՍՖՍՀ բնապահպանության պետական կոմիտեի ստեղծումից 21 տարի առաջ։ Ուկրաինայի բնության պաշտպանության պետական կոմիտեն նախարարության կարգավիճակ ունի 1991 թվականից։
Ուկրաինայի մարզերում, Կիևում և Սևաստոպոլում, ինչպես նաև շրջանային կենտրոններում ունենալով ներկայացուցչությունների ցանց, միությունը խթանում է թափոնների վերամշակման (անգլ.՝ recycling) հանրային իրազեկվածությունը, տարածում բնապահպանական կրթությունն ու սերը բնության նկատմամբ դպրոցներում, տեղական համայնքներում և տեղական իշխանությունների շրջանում։


== Պատմություն ==
Ուկրաինայի բնության պահպանության միությունը հիմնադրվել է 1946 թվականի հունիսի 28-ին, բնապահպանական աղետի՝ երաշտի ժամանակ, որը սովի պատճառ է դարձել։ Միության ստեղծումն ունի հետաքրքիր պատմություն՝ լի ուկրաինական բնապահպանական շարժման հիմնադիրների պայքարով։ Արձագանքելով ուկրաինացի բնապահպանական գիտնականների բազմաթիվ դիմումներին, որոնցից շատերը ակադեմիկոսներ էին, Նիկիտա Խրուշչովը (կառավարության և Կոմունիստական ​​կուսակցության ղեկավար) թույլ տվեց ստեղծել Ուկրաինայի բնության պահպանության միություն։ 1960-ականների կեսերին միությունը բնապահպանական միակ ձայնն էր Ուկրաինայի ԽՍՀ-ում պետական կառավարման օրգանների որոշումների նախագծերում։ Այդ ժամանակ միությունը հասավ տնտեսության կառավարման բնապահպանական և տնտեսական համակողմանի մոտեցման ներդրմանը և Ուկրաինայի ԽՍՀ կառավարության կառուցվածքում էկոլոգիայի նախարարության հիմնադրմանը։
Ժողովրդավարության բացակայության պայմաններում բնապահպանական իրավունքները պաշտպանելը դժվար էր նույնիսկ Ուկրաինայի գիտությունների ակադեմիայի աշխարհահռչակ գիտնականների համար։ Սակայն միության ճնշման տակ Ուկրաինայի ԽՍՀ կառավարությունը 1967 թվականին ստեղծեց Բնության պահպանության պետական ​​կոմիտեն՝ որպես իշխանության կենտրոնական մարմին։ Համեմատության համար նշենք, որ Միացյալ Նահանգները ստեղծեց շրջակա միջավայրի պահպանության գործակալությունը (անգլ.՝ Environmental Protection Agency) 1970 թվականին։
1963-1982 թվականներին միության նախագահն էր պրոֆեսոր Վոինստվենսկին։ 1971 թվականին միության Լվովի մասնաճյուղի ղեկավար պրոֆեսոր Ստոյկոն աշխատանքի հրավիրեց Վյաչեսլավ Չորնովոլին, որը նոր էր բանտից վերադարձել, որտեղ նա քաղբանտարկյալ էր։
Լճացման և պերեստրոյկայի ժամանակ միության համար առաջնայինը բնապահպանական կրթությունն էր, մասնավորապես, ուկրաինացի դպրոցականների, ուսանողների և տարեցների շրջանում։ Բնապահպանական խնդիրներին վերաբերող հասարակության ձայնը լսվում էև նաև այն ժամանակ, երբ զբաղեցնում էր Բնապահպանության պետական ​​կոմիտեի ղեկավարը Պրոցենկո Դինա Իոսիֆովնան էր (1978-1988)։
Միայն 1991 թվականին Ուկրաինայի անկախության հռչակմամբ, Բնապահպանության պետական ​​կոմիտեն դարձավ նախարարություն՝ բնապահպանական ռեսուրսների նախարարություն։


== Գործընկերներ ու նմանատիպ կազմակերպություններ աշխարհում ==
Եվրոպա 

 Ավստրիա: Naturschutzbund Österreich
 Դանիա: Danish Society for Nature Conservation
 Ֆրանսիա: France nature environnement
 Գերմանիա: Naturschutzbund Deutschland
 Իտալիա: Pro Natura
 Նիդերլանդներ: Milieudefensie
 Նորվեգիա: Norwegian Society for the Conservation of Nature
 Ռուսաստան: Всероссийское общество охраны природы
 Շվեդիա: Swedish Society for Nature Conservation
 ՄԹ: Environmental Protection UK, British Ecological SocietyԱվստրալիա և Օկեանիա 

 Ավստրալիա: Australian Conservation Foundation
 Նոր Զելանդիա: ECOԱմերիկա 

 Կանադա: Canadian Parks and Wilderness Society, Nature Canada
 Մեքսիկա: Pronatura
 ԱՄՆ: Sierra Club, The Nature ConservancyԱֆրիկա և Մերձավոր Արևելք 

 Եթովպիա: Ethiopian Wildlife and Natural History Society
 Իսրայել: Society for the Protection of Nature in Israel
 Քենիա: Green Belt Movement
 Նիգերիա: Nigerian Conservation Foundation
 Հարավաֆրիկյան Հանրապետություն: Wildlife and Environment Society of South Africa
 Արաբական Միացյալ Էմիրություններ: Emirates Environmental GroupԱսիա 

 Չինաստան: China Wildlife Conservation Association
 Հնդկաստան: Wildlife Trust of India
 Ճապոնիա: Nature Conservation Society of Japan
 Հարավային Կորեա: Korean Society of Nature Conservation, Korean Association for Conservation of Nature, National Nature Trust, The Ecological Society of Korea
 Նեպալ:  National Trust for Nature Conservation
 Վիետնամ: Vietnam Association for Conservation of Nature and Environment


== Ծանոթագրություններ ==